Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2019 M. SPALIO 25 D. SPRENDIMO NR. TS-220 „DĖL DIDŽIAUSIO LEISTINO VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS IR GAUNANČIŲ DARBO UŽMOKESTĮ IŠ SAVIVALDYBĖS BIUDŽETO, PAREIGYBIŲ SKAIČIAUS KĖDAINIŲ RAJONO SAVIVALDYBĖS INSTITUCIJOSE IR ĮSTAIGOSE TVIRTINIMO“ PAKEITIMO**

2019 m. gruodžio 10 d. Nr. SP-288

Kėdainiai

 Kėdainių rajono savivaldybės taryba n u s p r e n d ž i a:

1. Pakeisti didžiausią leistiną valstybės tarnautojų ir darbuotojų, dirbančių pagal darbo sutartis ir gaunančių darbo užmokestį iš savivaldybės biudžeto, pareigybių skaičių Kėdainių rajono savivaldybės institucijose ir įstaigose, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-220 „Dėl didžiausio leistino valstybės tarnautojų ir darbuotojų, dirbančių pagal darbo sutartis ir gaunančių darbo užmokestį iš savivaldybės biudžeto, pareigybių skaičiaus Kėdainių rajono savivaldybės institucijose ir įstaigose tvirtinimo“:

1.1. Pakeisti lentelės 10 punktą ir jį išdėstyti taip:

„10. Kėdainių šviesioji gimnazija 74,3 44,15.“

1.2. Pakeisti lentelės 11 punktą ir jį išdėstyti taip:

„11. Kėdainių r. Akademijos gimnazija 105,39 26,39“

1.3. Pakeisti lentelės 25 punktą ir jį išdėstyti taip:

„25. Kėdainių dailės mokykla 16,36 9,11.“

1.4. Pakeisti lentelės 36 punktą ir jį išdėstyti taip:

„36. Kėdainių rajono savivaldybės Mikalojaus Daukšos viešoji biblioteka 60,25.“

1.5. Pakeisti lentelės 43 punktą ir jį išdėstyti taip:

„43. Kėdainių pagalbos šeimai centras 87,96.“

2. Nustatyti, kad šis sprendimas įsigalioja 2020 m. sausio 1 d.

3. Pavesti vykdyti sprendimą 1 punkte išvardintų įstaigų vadovams.

Savivaldybės meras

Jolanta Sakavičienė Gintautas Muznikas Dalius Ramonas Rūta Švedienė

2019-12- 2019-12- 2019-12- 2019-12-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2019 M. SPALIO 25 D. SPRENDIMO NR. TS-220 „DĖL DIDŽIAUSIO LEISTINO VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS IR GAUNANČIŲ DARBO UŽMOKESTĮ IŠ SAVIVALDYBĖS BIUDŽETO, PAREIGYBIŲ SKAIČIAUS KĖDAINIŲ RAJONO SAVIVALDYBĖS INSTITUCIJOSE IR ĮSTAIGOSE TVIRTINIMO“ PAKEITIMO**

2019-12-04

 Kėdainiai

**Parengto sprendimo projekto tikslai:**

Pakeisti didžiausią leistiną valstybės tarnautojų pareigybių ir darbuotojų, dirbančių pagal darbo sutartis ir gaunančių darbo užmokestį iš savivaldybės biudžeto, skaičių.

**Sprendimo projekto esmė**, **rengimo priežastys ir motyvai:**

Kėdainių šviesiosios gimnazijos neformaliojo ugdymo skyrių „Sėkmės ir lyderystės mokykla“ šiuo metu lanko 118 mokinių, ugdymas organizuojamas 5 grupėse. Lyginant su 2015 m., 42 savaitinės valandos buvo skirtos ugdymo procesui 49 ugdytiniams, 2 grupėms organizuoti. Padidėjus darbo krūviui siūloma papildomai skirti 1,8 etato mokytojų, dirbančių pagal neformaliojo ugdymo programą, išlaikomų savivaldybės biudžeto lėšomis.

Kėdainių r. Akademijos gimnazijos „Kaštono“ skyriuje mokytojo padėjėjo pagalbą teikti reikia ugdytiniams, kuriems nustatyta dideli specialieji ugdymosi poreikiai. Siūloma įsteigti 1 etatą mokytojo padėjėjo teikti specialią pagalbą, kuris bus išlaikomas savivaldybės biudžeto lėšomis. Akademijos gimnazijoje pradėjus eksploatuoti naują priestatą, kurio plotas 2521,12 m², siūloma įsteigti papildomai 2 etatus darbininkų priestato patalpų, inventoriaus bei aplinkos priežiūrai.

Kėdainių dailės mokykloje dirba 10 mokytojų (su pavaduotoja), mokosi mokiniai iš Kėdainių miesto ir rajono mokyklų. Per penkerių metų laikotarpį mokinių skaičius didėjo nuo 302 iki 413, o ugdymo valandos visada buvo vienodos. 2018 m. rugsėjo 1 d., įvedus etatinio apmokėjimo tvarką, pedagogams nustatytas pareigybių skaičius 6,11. Šio pareigybių skaičiaus pakanka tik kontaktinėms valandoms ir pasiruošimui pamokoms. Valandų mokyklos bendruomenei ir profesiniam tobulėjimui nebelieka. Nei vienas mokyklos mokytojas neturi pilno etato, didžiausias užimtumas – 0,79 etato. Siūloma Kėdainių dailės mokyklai papildomai skirti 3 etatus mokytojų, dirbančių pagal neformaliojo ugdymo programą, išlaikomų savivaldybės biudžeto lėšomis.

Kėdainių rajono savivaldybės Mikalojaus Daukšos viešosios bibliotekos naujose Vaikų skyriaus patalpose įdiegtos technologijos ir įranga leidžia išplėsti paslaugų spektrą. Siūloma skirti 0,5 etato specialisto darbui su garso studijos įranga, kuris bus išlaikomas savivaldybės biudžeto lėšomis.

Kėdainių pagalbos šeimai centre įsteigti 6,5 etato atvejo vadybininko. Pagal galiojančius teisės aktus maksimalus atvejų, vienu metu tenkančių vienam atvejo vadybininkui, skaičius yra 30-40 atvejų. Kėdainių pagalbos šeimai centro atvejų skaičius, tenkantis vienam atvejui atvejo vadybininko, viršija teisės aktuose nustatytus skaičius, t. y. 13 atvejų daugiau, dėl to nukenčia paslaugų kokybė. Siūloma padidinti vadybininkų etatų skaičių 1,5 etato išlaikomų valstybės biudžeto lėšomis.

**Lėšų poreikis (jeigu sprendimui įgyvendinti reikalingos lėšos):**

Pasikeitus veiklos aplinkybėms nuo 2020 m. sausio 1 d. padidės 9,8 etato, planuojamo lėšos 2020 m. − 135,9 tūkst. Eur:

iš savivaldybės biudžeto – 116,0 tūkst. Eur;

iš valstybės biudžeto – 19,9 tūkst. Eur;

**Laukiami rezultatai:**

Planuojamas racionalus darbo krūvio paskirstymas ir paslaugų kokybė.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Biudžeto ir finansų skyriaus vedėja Jolanta Sakavičienė.